stanford-oval/wikipedia huggingface dataset:
פרם (חבל מנהלי)
הערות שוליים

↑  תור הפרם, באתר אנציקלופדיה בריטניקה (באנגלית)
| חלוקה אדמיניסטרטיבית של הפדרציה הרוסית |
| --- | --- | --- |
| סובייקטים פדרליים | סובייקטים פדרליים |  |
| רפובליקות | אדיגיה • אודמורטיה • אינגושטיה • אלטאי • בוריאטיה • בשקורטוסטן • דאגסטן • טובה • טטרסטן • חקסיה • סאחה-יקוטיה • מארי אל • מורדוביה • צ'ובשיה • צ'צ'ניה • צפון אוסטיה - אלניה • קאראצ'אי-צ'רקסיה • קברדינו-בלקריה • קומי • קלמיקיה • קרליה• קרים 1 • דונצק 1 • לוגנסק 1 |  |
| חבלים מנהליים (קראיה) | אלטאי • חברובסק • סטברופול • פרימוריה • פרם • עבר הבאיקל • קמצ'טקה • קרסנודאר • קרסנויארסק |  |
| מחוזות (אובלסטי) | אוליאנובסק • אומסק • אורנבורג • אוריול • איוואנובו • אירקוטסק • אמור • ארכנגלסק • אסטרחן • בלגורוד • בריאנסק • טומסק • טולה • טבר • טיומן • טמבוב • וולגוגרד • וולוגדה • וורונז' • ולדימיר • ירוסלבל • לנינגרד • ליפצק • מגדן • מוסקבה • מורמנסק • נובגורוד • נובוסיבירסק • ניז'ני נובגורוד • סברדלובסק • סחלין • סמולנסק • סמרה • סראטוב • פנזה • פסקוב • רוסטוב • ריאזאן • צ'ליאבינסק • קוסטרומה • קורגן • קורסק • קירוב • קלוגה • קלינינגרד • קמרובו • דרום חרסון 1 • זפורוז'יה 1 |  |
| ערים פדרליות | מוסקבה • סנקט פטרבורג • סבסטופול 1 |  |
| מחוזות (אובלסטי) אוטונומיים | המחוז היהודי האוטונומי |  |
| מחוזות (אוקרוגה) אוטונומיים | חנטי ומנסי • ימאלו-ננץ • ננץ • צ'וקוטקה |  |
| טריטוריה פדרלית | סיריוס |  |
| מחוזות כלכליים | מחוזות כלכליים |  |
| מחוזות כלכליים | מרכזי • צ'רנוזמיה-מרכז • מזרח סיביר • מערב סיביר • המזרח הרחוק • צפוני • אורל • צפון הקווקז • צפון מערב • עבר הוולגה • וולגה-וויאטקה • קלינינגרד |  |
| מחוזות פדרליים | מחוזות פדרליים |  |
| מחוזות פדרליים | מרכזי • המזרח הרחוק • סיביר • הצפון-מערבי • דרומי • אורל • וולגה • צפון קווקז • (קרים 2)  הערות: 1מרבית מדינות העולם לא מכירות בסיפוח דרום ומזרח אוקראינה וחצי האי קרים לרוסיה והם אינם מוכרים בינלאומית כחלק מרוסיה. 2התקיים בשנים 2014–2016. |  |
| --- | --- |
בקרת זהויות :  GND: 4443921-0  ISNI: 0000 0004 4654 4281  MusicBrainz: 9d563979-3915-4716-9027-0d8e12983039 
ערך זה הוא קצרמרבנושא גאוגרפיה של רוסיה. אתם מוזמנים לתרום לוויקיפדיה ו.
צנתור מוח

צנתור מוח הוא הליך אבחוני וטיפולי מתחום הנוירורדיולוגיה פולשנית, המספק תמונות של כלי דם במוח ומערכת העצבים, ובכך מאפשר אבחון וטיפול במחלות כלי דם במערכת העצבים.
חומר ניגודי בכלי הדם במח
ההליך מבוצע באמצעות החדרת קתטר לעורק גדול (כדוגמת עורק הירך) ומשם מובל עד למיקום הרצוי. מתקבל דימות בזמן אמת של כלי הדם באמצעות קרני רנטגן וחומר ניגוד המוזרק לאזור. בהתאם לאבחנה המתקבלת, ניתן לבצע במהלך הצנתור פעולות טיפוליות.
היסטוריה

תחום הנוירורדיולוגיה החל להתפתח באירופה בשנות ה־60. התקדמות זו, שיפרה לאין ערוך את היכולת לטפל בהפרעות ומחלות כלי דם של המוח ומערכת העצבים המרכזית תוך דיוק מרבי ומינימום סיבוכים, וכחלק מהמגמה הקיימת (כאשר סוג התחלואה מאפשר זאת) להעדפת התערבות פולשנית מינימלית באמצעות צנתור, על פני התערבות ניתוחית (כירורגית) רחבה יותר. טרם גילוי הצנתור הטיפול המקובל היה ניקוב עורקי הקרוטיד – הליך בעל סיבוכים רבים וקשים.
בשנת 1926 נעשה לראשונה שימוש בצנתור מוחי על ידי דוקטור אנטוניו אגש מוניש באוניברסיטת ליסבון. מוניש שיער שהמחשת כלי הדם במח באמצעים רדיוגרפים תאפשר מיקום מדויק יותר של גידולי המוח. במהלך ניסויו מוניש הזרים צבעי רדיואקציה לעורקי המוח וצילם צילומי רנטגן כדי להמחיש חריגות. בבדיקותיו הראשונות השתמש מוניש בליתיום ברומיד ובסטרונציום בשלושה מטופלים עם חשד לגידולים, אפילפסיה ומחלת פרקינסון – אך הניסוי כשל ומטופל אחד נפטר. בניסויו הבאים ביצע שימוש בנתרן יוד ונחל הצלחה של 25%, ההצלחה היא עדות לאנגיוגרפיה המוחית הראשונה. מוניש אף לקח חלק וסייע לפיתוח ה־Thorotrast המהווה מרכיב חיוני בהליך.
בשנת 1927 ממצאי הניסוי ראו אור לראשונה והוצגו באקדמיה הצרפתית לרפואה. עבודותיו של מונשז הובילו לשימוש באנגוגרפיה ככלי לגילוי חסימה של הקרוטיד והיוו אבן דרך לפיתוחם של שלל טיפולים נוירורדיולוגים. על תרומתו לרפואה זכה מוניש בפרס נובל ב-1949.
מנגנון ההליך

ההליך כולל הכנסת צנתר לעורק מרכזי וניתובו לכלי הדם במוח. חומר ניגוד מוזרק דרך הקתטר לאזור הרצוי שמצולם באמצעות קרני רנטגן, ובשיטת אנגיוגרפיה בחיסור דיגיטלי DSA מתקבלת סדרת תמונות הדמיה של כלי הדם. השיטה מספקת לרופא המטפל תמונה תלת־ממדית של כלי הדם במוח בזמן אמת – המסייעת לאבחון וטיפול מחלות כלי דם במערכת העצבים.
אנגיוגרפיה בחיסור דיגיטלי היא טכניקה מסוג פלואורוסקופיה המספקת תמונות להמחשת כלי הדם בזמן אמת. בשיטה זו האזור הנבדק מצולם לפני ובמהלך הזרקת חומר. על מנת לסלק מידע שאינו נחוץ (שאר המבנים שאינם כלי דם), "מופחתת" התמונה בלי חומר הניגוד מהתמונה עם חומר הניגוד ומתקבלת תמונה המציגה את הכלים המלאים בלבד. נלקחת סדרת תמונות עוקבות המשמשות כמעין סרט המראה את התפשטות חומר הניגוד בכלי הדם.
יוד הוא חומר הניגוד הנפוץ ביותר. תכנותיו של היוד מאפשרות לו פעילות מיטבית כחומר ניגוד – היוד משפיע על חדירות קרני הרנטגן ובכך משפר את הניגודיות של הרקמות השונות ומבליט תהליכים פתולוגיים. ישנם שני הסברים לתופעה הזו:
המספר האטומי: ליוד מספר אטומי גבוהה (53), לפי עיקרון pair production, ככל שהמספר האטומי יותר גבוהה הוא בולע יותר קרני רנטגן, ובכך נותן ניגוד טוב יותר לסביבתו.
אנרגיית האלקטרונים הפנימית ביותר ("k-shell") של היוד דומה לאנרגיה הממוצעת של קרני רנטגן, דבר המאפשר בליעה של קרני רנטגן במנגנון photoelectric absorption
סוגי ההליכים ותיאורם

האנגיוגרפיה הכלילית מאפשרת בדיקה מדויקת המספקת מידע רב לרופא המצנתר. בין השאר, האם ישנן היצרויות או חסימות בעורקים, דרגת חומרתן ואופיין.
את צנתורי המוח נהוג לחלק לשני סוגים: אבחנתי וטיפולי.
סוגי ההליכים ותיאורם > צנתור אבחנתי

בדיקה המספקת לרופא מידע חיוני לגבי מצבו של כלי הדם במוח, בצוואר ולאורך תעלת השדרה של הנבדק. הבדיקה משמשת כבדיקת ה־gold standard ונותנת תמונה מדויקת של כלי הדם, יותר מכלים לא פולשניים כדוגמת בדיקת אולטרסאונד דופלר קרוטיד, CTA ו־MRA.
המחלות הנפוצות שמאובחנות על ידי צנתור מוח אבחנתי:
מלפורמציות עורקיות ורידיות (Cerebral arteriovenous malformation) – מומים נדירים יחסית הנובעים מחיבור בלתי תקין בין עורקים לוורידים ללא רשת תקינה של נימים ביניהם.
פיסטולה דוראלית עורקית-ורידית (Dural arteriovenous fistula Dural arteriovenous fistula) – קשר ישיר בין עורק לווריד בדורה, ללא נימים ביניהם, המהווה מצב לא תקין ויכול לגרום למגוון תסמינים כגון pulsatile tinnitus, דימום ופירכוסים אפילטפטיים.
מפרצת – התרחבות מקומית,של כלי דם הנגרמת עקב מחלה או היחלשות דופן כלי הדם. עלולה להתפוצץ ולגרום לדימום וכן למוות.
שבץ איסכמי – מצב בו אספקת הדם לרקמה במוח מופחתת, באופן המביא לאובדן הפונקציות של הרקמה באותו האזור. לרוב נגרם כתוצאה מחסימת כלי דם על ידי קריש דם או תסחיף.
וסקוליטיס ב-CNS – דלקת כלי דם במוח, הגורמת להיצרותם. יכולה להוביל לשבץ ייחודי וחוסר תפקוד מוחי. מאובחנת על ידי צנתור בשל ההיצרות המשמעותית בכלי הדם שלא מאפשרת הדמיה שלהם ב־MRA או CTA.
טרשת עורקים – עיבוי דופן העורק במערכת העצבים והתקשחותו בשל פלאק. יכולה להוביל לאירוע מוחי. צנתור אבחנתי יכול לשפר את אבחון המחלה ואופי הטיפול בה.
דימום מוחי תת-עכבישי (Subarachnoid hemorrhage) - דימום לתוך המרווח הסאב-ארכנואידלי, היכול להיווצר באופן ספונטני, לרוב בגלל מפרצת בכלי דם במוח. במצב כזה צנתור יעזור לקבלת תמונה יותר מפורטת, ובהבנת מקור הדימום.
סוגי ההליכים ותיאורם > צנתור טיפולי

הליך המספק טיפול לבעיות כלי דם במערכת העצבים. במקרים רבים ממצאי הצנתור האבחנתי מצביעים על הצורך בטיפול באמצעות צנתור טיפולי, והצנתור האבחנתי הופך לצנתור טיפולי. הרופא מחליף את הצנתרים האבחנתיים בצנתרים טיפוליים.
מצבים בהן ניתן לטפל באמצעות צנתור טיפולי:
שבץ מוחי – הסרת הקריש בעזרת צנתור נעשית בין 6–24 שעות מהופעת התסמינים (לפי מחקרים חדשים). בהליך שנקרא Endovascular Thrombectomy – מוחדר קתטר החודר את קריש הדם, וממנו יוצא סטנט (תומכן מתחתי). לאחר שהסטנט נפרש ותופס את הקריש שניהם ביחד מוסרים ומתקבלת רהפריפוזיה. בנוסף ישנם מקרים בהם מונח סנטס מניעתי בכלי דם מוצרים עקב רבדים טרשתיים. הסטנט מרחיב את כלי הדם ובכך מונע אירוע מוחי חוזר ונשנה.
מפרצת – הטיפול המקובל כיום לסגירת מפרצת הוא צנתור מוחי במהלכו מוכנסים סלילי פלטינום אל חלל המפרצת, לעיתים בשילוב עם הנחת סטנט אשר גורמים לחסימה של המפרצת ומניעת דימום.
מלפרמציות עורקיות ורידיות – בהליך שנקרא Endovascular embolization – קטטר מובל לאורך העורקים המזינים של המלפורמציה עד לנקודת הקשר האבנורמלי עם הוורידים. בנקודה זו מוזרק דבק ביולוגי אשר סוגר את הקשרים האבנורמליים וכך מביא לריפוי ומונע דימום.
דה-וסקולריות של גידולים – גידולים רבים של מעטפות המוח, הראש והצוואר הם בעלי אספקת דם עשירה מאוד, אשר הופכת את הכריתה הכירורגית שלהם למסוכנת. על מנת להכין חולים אלה לניתוח, מבוצע צנתור בו מוזרק דבק ביולוגי לאזור, היוצר חסימה של כלי הדם ובכך מונע את אספקת הדם לגידולים.
בישראל

בישראל מבצעים את ההליך הזה רק 11 רופאים, שפועלים בשמונה בתי חולים. שתיים מהם נשים: ד”ר חורב, שחולשת על כל אזור הדרום, וד”ר טלי יונש־קמחי, מנהלת מחלקת צנתורי מוח באיכילוב, שאחראית על כל גוש דן.
באזור צפון מדינת ישראל מתבצעים צינתורים בשלושה מרכזים רפואיים: מרכז רפואי צפון (פוריה) בהובלת ד"ר ערן מאירוביץ, מרכז רפואי רמב"ם בחיפה ומרכז רפואי לגליל בנהריה.
בשנת 2018, 6.5% מהחולים עם שבץ איסכמי עברו צנתור מוחי על פי מחקרים שונים. במקרה של שבץ איסכמי, הצנתור יעיל פי 20 לעומת הטיפול הקיים דרך הווריד. אחוז ההצלחה בפתיחת כלי דם חסום בטכניקות החדישות, נע בין 80-85%.
סיכונים

צנתור מוח אבחנתי הוא בדיקה בטוחה עם אחוז סיבוכים נמוך (פחות מאחוז אחד). עם זאת, מדובר בבדיקה פולשנית ויש לקחת בחשבון כמה סיבוכים אפשריים:
שבץ מוחי: בזמן הצנתור יכול להיגרם תסחיף של רובד טרשתי מאחד מכלי הדם הגדולים ולגרום לשבץ מוחי.
תגובה אלרגית: לעיתים מופיעה תגובה אלרגית לחומר הניגוד או לחומר ההרדמה. במקרים אלה הרופאים יודעים להתמודד עם התגובה ולטפל בה על פי הפרוטוקולים המקובלים.
דימום וזיהום: בדומה לכל פרוצדורה פולשנית, עלול להתפתח דימום במפשעה או זיהום כתוצאה מביצוע הבדיקה.
הפרעה בתפקודי כליה: לאחר כל בדיקה הכוללת הזרקה של חומר ניגודי, תיתכן פגיעה בכליה. בשעות הראשונות שלאחר הבדיקה, מקבל המטופל נוזלים לווריד כדי לשטוף את החומר הניגודי מהגוף ולהקטין את הסיכוי לפגיעה בכליה.
הערות שוליים

↑  Digital subtraction angiography (DSA), stanfordhealthcare.org (באנגלית)(הקישור אינו פעיל)
↑  צנתור: מהלך הבדיקה והסיכונים, באתר מור
↑  Yair Glick, Digital subtraction angiography | Radiology Reference Article | Radiopaedia.org, Radiopaedia (באנגלית)
↑  חומרי ניגוד המכילים יוד בבדיקות הדמיה רפואית, באתר imaging.sheba.co.il
↑  Andrew Murphy, Iodinated contrast media | Radiology Reference Article | Radiopaedia.org, Radiopaedia (באנגלית)
↑  Gianni Boris Bradac, Cerebral Angiography, 2014 doi: 10.1007/978-3-642-54404-0
↑  Raul G. Nogueira, Ashutosh P. Jadhav, Diogo C. Haussen, Alain Bonafe, Thrombectomy 6 to 24 Hours after Stroke with a Mismatch between Deficit and Infarct, New England Journal of Medicine 378, 2018-01-04, עמ' 11–21 doi: 10.1056/NEJMoa1706442
↑  Jamary Oliveira Filho, MD, MS, PhDOwen B Samuels, MD, Mechanical thrombectomy for acute ischemic stroke
↑  F. Briganti, G. Leone, K. Panagiotopoulos, M. Marseglia, Endovascular Treatment of Cerebral Aneurysms Using the Hydrocoil Embolic System, The neuroradiology journal 26, עמ' 420–427
↑  M. Negoro, S. Miyachi, T. Hattori, T. Okamoto, The selection and result of AVM treatment, Interventional Neuroradiology: Journal of Peritherapeutic Neuroradiology, Surgical Procedures and Related Neurosciences 5 Suppl 1, 1999-11, עמ' 167–170 doi: 10.1177/15910199990050S130
↑  Preoperative Embolization - Imaging Glossary - Patients - UR Medicine Imaging Sciences (Radiology) - University of Rochester Medical Center, www.urmc.rochester.edu
↑  הכירו את מצנתרות המוח שחולשות על חצי מדינה, באתר Forbes Israel, ‏2018-05-09
↑  ד"ר ענבר צוקר, כרמית ליברודר, עמית רם ,יעל הרשקוביץ ,פרופ' דוד טנה, https://www.health.gov.il/PublicationsFiles/stroke_registry_report_2018.pdf
הרישום הלאומי לשבץ מוחי בישראל דו"ח לשנת 2018, Israel Center for Disease Control ICDC
↑  F Earnest, G Forbes, Ba Sandok, Dg Piepgras, Complications of cerebral angiography: prospective assessment of risk, American Journal of Roentgenology 142, 1984-02-01, עמ' 247–253 doi: 10.2214/ajr.142.2.247
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
היה היה – האמריקות

| --- | --- |

 סוגה:  סדרת טלוויזיה לילדים, סדרת טלוויזיה היסטורית, בידור חינוכי 
 יוצרים:  אלבר בארייה
 בימוי:  אלבר בארייה
 ארץ מקור:  צרפת צרפת
 שפות:  צרפתית 
 מספר עונות:  1 
 מספר פרקים:  26
 תוכנית מקור:  היה היה - החיים
 תוכנית המשך:  היה היה - ממציאים
 הפקה
 חברת הפקה:  פרוסידיס 
 אורך פרק:  25 דק' 
 שידור
 רשת שידור:  Canal+ 
 תקופת שידור מקורית:  1991–הווה 
 קישורים חיצוניים
 אתר רשמי
 דף התוכנית ב-IMDb
 
היה היה – האמריקות (בצרפתית: Il était une fois... les Amériques) היא סדרת טלוויזיה מונפשת חינוכית שנוצרה ובוימה על ידי אלבר בארייה. זוהי הסדרה הרביעית בזיכיון "היה היה", והיא עוסקת בתולדות אמריקה.
עלילה

הסדרה מסבירה את ההיסטוריה של אמריקה במתכונת מותאמת לילדים, כאשר הפעולה מתמקדת סביב קבוצת דמויות אחת המופיעות בכל פרק העוסקת בבעיות התקופה המתוארות.
פרקים

האמריקנים הראשונים
הציידים
כובשי הצפון הגדול
הארץ המובטחת
בוני הרוגמים
האצטקים לפני הכיבוש
החלום של כריסטופר קולומבוס
אמריקה!
קורטס והאצטקים
תחי מקסיקו!
פיסארו ואימפריית האינקה
ז'אק קרטייה
עידן הקונקיסטאדורים
שמפלן
אנגליה ושלוש עשרה המושבות
האינדיאנים במאה ה-17
האינדיאנים במאה ה-18
סופו של החלום הצרפתי
מלחמת העצמאות
עץ ההובנה (עבדות)
החלוצים
סימון בוליבר
הבהלה לזהב
סופם של האינדיאנים
לקראת המאה ה-20
ראו גם

היה היה
שוד הטלפונים הגדול

| --- | --- |

עטיפת ה-DVD
 בימוי:  מנחם גולן
 הופק בידי:  מנחם גולן יורם גלובוס
 תסריט:  משה הדר מנחם גולן
 שחקנים ראשיים:  גדי יגיל, בומבה צור, יהודה אפרוני, אבנר חזקיהו, גבי עמרני, גדעון זינגר, שייקה אופיר, אברהם רונאי, בני אמדורסקי, ישראל גוריון, ג'וזי כץ, דובי גל, אשר צרפתי, מוסקו אלקלעי, ג'טה לוקה, אוריאלה וייט, שמואל וולף, אתי גרוטס, נתן וולפוביץ', אברהם פלטה, מיכה שרפשטיין, ברוך ברקין, אליעזר יונג, מנשה גלזייר, יונה אטלס, אדי מוכתר, דב רייזר, אלישבע מיכאלי, שמואל רודנסקי, שמוליק סגל, אריה אורגד
 מוזיקה:  דובי זלצר 
 צילום:  דוד גורפינקל 
 מדינה:  ישראל 
 חברה מפיצה:  סרטי יונייטד קינג
 הקרנת בכורה:  1972 
 משך הקרנה:  95 דקות
 שפת הסרט:  עברית
 סוגה:  סרט קומדיה 
 דף הסרט ב־IMDb
 
שוד הטלפונים הגדול הוא סרט קומדיה ישראלי משנת 1972, העוסק בהונאה של בנקים.
הסרט הופץ על ידי סרטי נח.
עלילה

הסרט מתמקד במספר דמויות המניעות את העלילה: פקיד בנק לאומי בשם משולם וסרמן, אמו, חברתו ושתי כנופיות שודדים. בין שתי הכנופיות ישנה הסכמה על האזורים בהם "יפעלו". מפקד המשטרה בעת ביקור מתרשם מוסרמן ובייחוד ממוחו, במקביל יש מלחמה בין שתי הכנופיות על "מוח" מסוג אחר: אדם בעל רעיונות מבריקים בכל הקשור לתכנון מעשי שוד וגנבה.
כאשר אחת הכנופיות שודדת את סניפו בראשון לציון, נתקל הפקיד במכונית הממתינה לשודדים בחוץ, חובט בראשו של הנהג, מוציא אותו ונכנס במקומו למכונית. כאשר השודדים יוצאים עם שלל כל הקופות והכספות בבנק, מוביל אותם ה"נהג" שלהם הישר אל תחנת המשטרה. שם העניינים מסתבכים, וכל השודדים שנעצרו עושים יד אחת נגדו. וסרמן אינו מצליח לשכנע את השוטרים שאיננו חלק מן הכנופיה ושניסה לסכל את השוד. מתקיים משפט בעניינו. אך כאשר הוא מובל לבית המשפט הוא חומק משוטריו, ובנוסף מתחזה לעד במשפט אחד ואף לשופט במשפט אחר – בו הוא מוצא את הנאשם זכאי.
לאחר שנחטף מכנופיה לכנופיה, מחליטות שתי הכנופיות במאמץ משולב לחטוף את אמו הפולניה ולשחרר אותה תמורת חצי מיליון לירות, אותן הפסידו בגלל ששיבש שוד במלטשת יהלומים.
וסרמן מתכנן מזימה יוצאת דופן, שתגרום לכך שכל מי שמטלפן לסניף בנק לאומי בראשון לציון יופנה באמצעות שיבוש הקווים אל חברתו ואל ה"מוח" האמיתי המשתפים איתו פעולה.
למחרת בבוקר, הוא עושה סיבוב בין כל סניפי "בנק לאומי" בארץ, כאשר הוא מציג את עצמו בכל סניף עם זהות ולבוש אחרים, אך עם אותו שם, ובכל סניף מבקש לפדות המחאה שלו על־סך 40,000 לירות למזומן.
כאשר מנהלי הסניפים מתקשרים כביכול לסניפו של וסרמן עבור קבלת אישור לכיסוי עבור ההמחאה, הם למעשה מקבלים אישור מפוברק מחברתו ו"המוח" המקורי. וסרמן משיג את הכסף, אך ללא ידיעתו אמו חומקת מהכנופיות. הן מנסות להערים עליו דרך התחזות של אחד מהם לאמו. נקבע שחילוף הכסף תמורת בת הערובה יתבצע באצטדיון רמת גן, אך אמו וחברתו פונות אל המשטרה ונעזרות בהם כדי למנוע את רציחתו בידי הכנופיות.
הסרט מסתיים כאשר הפקיד נעצר בשם החוק.
הסיפור האמיתי מאחורי הסרט

הסרט הדמיוני נוצר בעקבות הונאה אמיתית. בתחילת שנות השבעים (או סוף שנות השישים) נגנב כסף מבנק לאומי בטכניקה המתוארת בסרט. הפושעים פתחו חשבון בסניף מבודד יחסית, סניף "שיכון המזרח" בראשון לציון, ובזמן שאחד הפושעים השתלט על קו הטלפון של הסניף, פדה שותפו, בסניפי בנק לאומי בתל אביב, המחאות שנמשכו על החשבון שנפתח בסניף "שיכון המזרח". חרף חקירה מאומצת של המשטרה, לא נלכדו הפושעים עד עצם היום הזה.
הערות שוליים

↑  סרטים - שוד הטלפונים הגדול, מסמך באתר ארכיון המדינה
רוני וקשיו

| --- | --- |

 סוגה:  סדרת טלוויזיה לילדים
 יוצרים:  ליאת סביון
 כותבים:  דוד דהן חן רוזנברג
 בימוי:  ירון ארזי
 שחקנים:  מיטל סלקמון עדי אייזנמן
 מספר עונות:  1
 מספר פרקים:  26
 הפקה
 צלמים:  אייל וענונו טומסקו רזבן תומר פרידמן
 אורך פרק:  10 דקות
 שידור
 רשת שידור:  ניק ג'וניור HOT VOD Young
רוני וקשיו הוא סדרת טלוויזיה ישראלית לילדים אשר משדרת בניק ג'וניור ללקוחות HOT.
תקציר העלילה

הסדרה עוקבת אחר רוני, ילדה שכל יום אצלה הוא חגיגה של דמיון, אשר בכל פרק פוגשת את קשיו, יצור יער חמוד ותמים שיוצא איתה להפלגות למחוזות רחוקים.
דמויות

רוני (מיטל סלקמון) - ילדה, אשר לובשת חולצה עם פרחים.
קשיו (עדי אייזנמן) - חבר של רוני. יצור יער, אשר לובש חולצה עם אגוז.
נפתלי משכיל לאיתן

| --- | --- |
אין תמונה חופשית
 לידה:  20 בפברואר 1829 רדשקוביצ'י, בלארוס 
 פטירה:  19 בנובמבר 1897 (בגיל 68) מינסק, האימפריה הרוסית 
 מדינה:  האימפריה הרוסית 
 תקופת הפעילות:  ? – 19 בנובמבר 1897 
 אב:  אברהם משכיל לאיתן 
 
נפתלי מַשְֹכִּיל לְאֵיתָן (נכתב גם משכילאיתן, וכן משכיללאיתן, משכיל איתן; בהגייה האשכנזית המקורית: "מַסְכִּילֵיסוֹן"; ברוסית: Маскилейсон Нафтали; י"ז באדר א' תקפ"ט, 20 בפברואר 1829, ראדושקוביץ', פלך מינסק – ו' בכסלו תרנ"ח, 19 בנובמבר 1897, מינסק) היה מהדיר ספרים עברי ומחבר מפורסם בזכות עצמו, סוחר במשלח ידו, שחי ופעל בעיר מינסק שברוסיה (רוסיה הלבנה). נודע בפסבדונים אמונים.
קורות חיים

נפתלי משכיל לאיתן נולד בשנת 1829 בראדושקוביץ' (אנ') שבפלך מינסק של האימפריה הרוסית (רוסיה הלבנה; מרחק של כ-35 ק"מ מעיר הפלך מינסק), בנם של הרב אברהם משכיל לאיתן (שנקרא על שם ספרו "משכיל לאיתן") וחנה-דינה בת ר' אריה-לֵייבּ (למדן גדול וסוחר, התגורר בעיר הקטנה ראדושקוביץ' ואחר כך עלה לארץ ישראל). זמן לא רב לאחר לידתו עקר אביו עם כל בני ביתו לעיר הרדוק כדי לשמש שם ברבנות. כשמלאו לנפתלי 4 שנים, עקרה המשפחה שוב והפעם לעיר הגדולה מינסק, ומאז התרכזו כל חייו ופעילותו של נפתלי בעיר זו. בצעירותו למד במספר ישיבות מקומיות וכן למד מאביו. בתקופת לימודיו החל לקרוא בסתר ספרים שנכתבו בידי סופרים המזוהים עם תנועת ההשכלה היהודית. קריאתו עוררה בו עניין בדקדוק עברי, בשירה ובדרמה, והוא החל להתנסות בכתיבת יצירות פואטיות משלו. אחת מהן, קינה על מותו בטרם עת של המשורר הצעיר מיכ"ל (מיכה יוסף הכהן לבנזון) – שכתב בעת שביקר בבית אביו, המשכיל הווילנאי אד"ם הכהן – זכתה לביקורת חיובית מצד האחרון.
בבגרותו המשיך לעסוק בלימוד ובקריאה, ובמקביל שלח ידו במסחר. ניהל במינסק בית מסחר, באמצעותו סחר בספרים ואף סיפק תשמישי קדושה. עם השנים התרחב תחום מסחרו והוא נכנס לשוק האתרוגים. הצליח לצבור מוניטין והתפרסם כאחד מגדולי סוחרי האתרוגים בתחום המושב היהודי של האימפריה הרוסית.
עסק רבות בחיבור ספרים ובהתקנה לדפוס של ספרי מחברים אחרים תוך שהוא מוסיף הערות משלו, ציונים, מפתחות וכדומה. ערך והוציא לאור חלק מכתבי אביו לאחר מותו. מפעלו הספרותי הבולט ביותר הוא סידור ותיקון של החיבור הכרונולוגי "סדר הדורות" מאת יחיאל היילפרין (על פי עדות עצמו, הוא עסק בעבודה זו לסירוגין במשך 20 שנה).
משכיל לאיתן היה מעורב מאוד בענייני קהילתו, ובנוסף פעל גם לטובת מפעלי הציונות ותחיית הלשון העברית: שימש סוכן ומפיץ לעיתונים העבריים "המליץ" ו"הצפירה" במינסק, ותמך במפעלים כמו מושבות העלייה הראשונה בארץ ישראל, בית אבות בירושלים ותלמוד תורה ביפו.
מאמריו והגיגיו התפרסמו בכתבי העת היהודיים של אותה תקופה, בהם עיתוני "המליץ" ו"הצפירה" והמאספים "גן פרחים" של יהושע מייזאח, "כנסת ישראל" של רבינוביץ ו"האסיף" של נחום סוקולוב. על כמה משיריו חתם בשם העט "אמונים", שפתרונו: איש מינסק ושמו נפתלי יכונה משכיל-לאיתן.
כשהתנהל הפולמוס על אתרוגי קורפו ואתרוגי המושבות בארץ ישראל, פרסם מאמרים שבהם תיאר את העניין מנקודת מבטו ואף התפלמס עם כמה אישי ציבור מעל דפי העיתונים. לפולמוס, שנמשך מספר שנים, הייתה השפעה מכרעת על עסקיו. בתחילה צידד בעד אתרוגי קורפו. בשלב מאוחר יותר היה סוחר גם באתרוגי ארץ ישראל שהובאו לעיר הנמל טריאסטה שבאיטליה (אז בתחומי הקיסרות האוסטרו-הונגרית). לאחר שהוציאו חלק מרבני רוסיה איסור על אתרוגי קורפו, זנח את המסחר בהם ואימץ את המסחר באתרוגי ארץ ישראל. לצורך כך נהג לנסוע בעונת הקיץ ליפו שהייתה באותן שנים מרכז סחר האתרוגים בארץ ישראל.
בערוב ימיו חלה במחלת הסרטן, ממנה מת בשנתו ה-69 בו' בכסלו תרנ"ח, כשהוא מותיר אחריו כתבים רבים שלא הספיק לסדר ולהוציא לאור.
לאחר מותו, המשיכו בניו לנהל את עסקי הספרים והאתרוגים של אביהם ביחד עם חתנו יצחק ליב לוין שבטריאסטה.
משפחתו > ילדיו

מנחם וישראל - ניהלו את עסקי אביהם לאחר מותו. בשנת תרע"ב הוציאו לאור את ספרו של אביהם "רוח חכמים" והוסיפו בראשו הקדמה קצרה.
אברהם - ניהל בית מסחר משלו ברחוב נאלווקי 47 בוורשה, אך היה שותף גם לשני אחיו בעסקיהם. הוציא לאור את שירו של אביו "מזמור לאיתן" בקונטרס מיוחד והוסיף לו תרגום ליידיש.
חנה-חייקה - אשת חתנו יצחק-לֵייבּ לוין. לוין היה שותף לגיסיו בעסקי האתרוגים.
משה - היה מעובדי חברת היינות "כרמל" בוורשה.
נפתלי (תומאס, בקיצור: טום, 1904-1993) - נולד במינסק. בשנת 1909 עזבו הוריו את רוסיה והפליגו לאמריקה. אביו, משה, לא הורשה להיכנס לארצות הברית וככל הנראה הוחזר באוניה לרוסיה. תומאס נותר באמריקה יחד עם אמו ושני אחיו הקטנים ממנו. מאז לא ראה יותר את אביו. סבו מצד אמו, דויד לוף דיאמונד, תמך בהם כלכלית. בבגרותו היה טום שחקן בייסבול מצטיין.
שמואל דוד (סם, 1906-1964) - שינה שם משפחתו ל-מייסון (Mason).
יהודה לייב (לואיס). אף הוא שינה שם משפחתו ל-מייסון.
שלמה (סולומון) - בנערותו, בשנות ה-80 של המאה ה-19, הושפע מכתבי המרקסיזם והשתתף בכינוסים חשאיים של צעירים מהפכניים ברוסיה הצאריסטית. בסביבות 1900 עזב את רוסיה והיגר לאמריקה, שם עסק בעבודת כפיים. בשנת 1903 שלח יד בנפשו. ככל הנראה, לא הותיר צאצאים.
בן / בת בשם לא ידוע.
אהרן.
משפחתו > אחיו

לנפתלי משכיל לאיתן היו ארבעה אחים גדולים ממנו ואח נוסף צעיר ממנו (הסדר אקראי):
אהרן - האח הבכור. למדן גדול, הביא לדפוס את הספר "באר אברהם" שחיבר אביהם.
קלונימוס קלמן - עסק במסחר, תמיכתו הכספית אפשרה את הוצאתו לאור של הספר "באר אברהם".
אח / אחות בשם לא ידוע.
יהודה לייבּ - רב בעיר פּלֶשצֶניץ, פלך מינסק. קושיא למדנית בשמו הובאה על ידי אחיו משה ניסן בסוף ספרו של אביהם 'נחל איתן'. מוזכר גם בסוף המבוא ל'סדר הדורות' של אחיו נפתלי.
משה ניסן - הצעיר באחים. שלח ידו במסחר, אך לאחר שהפסיד סכום כסף גדול זנח את המסחר ועבר לשמש ברבנות בעיר הקטנה שומיאץ (שומיאצ'י). חיבר ספר בשם "חקרי הלכות" (תרל"ה 1875), שנדפס בסיוע כספי של אחיו נפתלי. נפטר בכ"ז אייר תרל"ח כשהוא בן 43 לערך.
חיבוריו

חכמת יהושע בן סירא, בתרגום לעברית על ידי יהודה ליב בן-זאב, עם ביאור קצר מאת מסכילייסון, וילנה: דפוס פין ורוזנקרנץ, תרכ"ט 1869; ושוב בוורשה: דפוס יצחק גולדמן, תרמ"ד 1884 בשינויים והוספות. (הקדמת המבאר למהדורת ורשה תרמ"ד)
מכתב ללמד בני יהודה קסת הסופר, קֹבץ מכתבים כתובים עברית, ערוכים לבני הנעורים לפי שנותיהם, הרגשותיהם ומקריהם; מאת פלֹני [הוא נפתלי משכיל לאיתן, כפי שצוין בפירוש ברוסית בתחתית עמוד השער]; ורשה תר"ל 1870, תרל"ב, תרל"ו 1876, 1882. (שיר בפתח המהדורה השלישית ותוכן המכתבים, הקדמת המחבר)
סדר תשליך עם תְּחִנָּה חדָשָה, תפילה ביידיש שנועדה לאמירה בשעת קיום מנהג התשליך בראש השנה, ורשה: דפוס יצחק גולדמן, תרל"ב 1872; ושוב תרל"ו 1876. (סדר תשליך עם תחנה חדשה)
אַ נַייע תְּחִנָּה, תפילות ביידיש שנועדו לאמירה באירועים שונים: הזכרת נשמות, יאָהר-צײַט, כלה יתומה בשעת כניסתה לחופה, ורשה תרל"ד 1874.
מדרש הגדה, פירוש על הגדה של פסח על פי דרכו הפרשנית של המלבי"ם, ורשה: דפוס יצחק גולדמן, 1883; ושוב בוורשה תרנ"ד 1894 בשינויים ובתוספת מאמר "יסוד מוסד". (סדר הגדה של פסח, עם באור חדש: מדרש הגדה, באתר היברובוקס)(מאמר יסוד מוסד שנוסף בדפוס ורשה 1894).
לאחר מותו:
מזמור לאיתן, שיר ציון ... לשיר אותו במקהלה ... מאת ... נפתלי משכיל לאיתן. ורשה תרנ"ח 1898, דפוס שולדברג ושותפו. (נוסח השער ו-מילות השיר באתר "בוך בינדר")
רוח חכמים, באורי מאמרי חז"ל ... במדרש ובתלמוד, והרבה באורי פרש"י על התורה, וכמה באורי מקראות מסודרים על סדר התורה ... מאת ... נפתלי ... משכיל-לאיתן, וילנה: דפוס ש. פ. גארבּר, תרע"ב 1912. (חלק א, בראשית, שמות, חלק ב, ויקרא, במדבר, דברים)
נותרו בכתב יד:
משלי איתן, פתגמי חכמה בעברית מליצית בסגנון ספר משלי וספר בן סירא. (מפתגמיו שנדפסו)
מעון תנים, שירים וחרוזים לחריתה על גבי מצבות של נפטרים.
ספרים בעריכתו

כתבי אביו, ר' אברהם משכיל לאיתן:
נחל איתן, חידושים על דברי הרמב"ם בספר משנה תורה, וילנה: דפוס רוֹם, תרט"ו 1855.
מצפה איתן, הערות וחידושים על מסכתות התלמוד הבבלי, נדפסו בסוף כרכי תלמוד בבלי דפוס רום.
יד אברהם, הערות וחידושים הלכתיים על שולחן ערוך יורה דעה, נדפסו על גיליון ה"יורה דעה" דפוס רום. (הקדמת בן המחבר)
אהבת איתן, חידושים ופירושים מקוריים על אגדות חז"ל המקובצות בספר עין יעקב, נדפסו על גיליון ה"עין יעקב" דפוס רום.
יד איתן, הערות וציוני מקורות לדברי הרמב"ם בספר משנה תורה, נדפסו על גיליון ה"משנה תורה" דפוס ורשה.
באר אברהם חלק ב', חידושים על כמה מסכתות מן התלמוד הבבלי, נותר בכתב יד. (הפריט בקטלוג הספרייה הלאומית)
ספרי מחברים אחרים:
זכר רב, מאת ר' בנימין מוספיא, ורשה: דפוס יצחק גולדמן, תרל"ג 1873. בצירוף תרגום המילים ליידיש ולרוסית, מראה מקום השרשים ועוד כמה הוספות.
סדר הדורות, חלק א' - ורשה תרל"ח 1878; חלק ב' וחלק ג' - ורשה: דפוס יצחק גולדמן, תרמ"ב 1882.